ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ Αρ. Φύλλου 1209 

28 Σεπτεμβρίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας δημόσιας δασικής έκτασης και 
δάσους εμβαδού εξακοσίων πενήντα (650) στρεμ¬ 
μάτων που καταστράφηκε από πυρκαϊά στη θέση 
«Ράχη» περιφέρειας Κοινότητας Σκλίβανης Νομού 
Ιωαννίνων. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μελέτης αναθεώρησης του ρυμοτομικού σχε¬ 
δίου των διατηρητέων περιοχών Κυριώτισσας - 
Μπαρμπούτας - Παναγίας Δεξιάς - Κοντογεωργάκη 
του Δήμου Βέροιας (Ν. Ημαθίας) και καθορισμός 
χρήσεων και όρων και περιορισμών δομήσεως αυ¬ 
τών. 2 

ΑΠΟΦΑΣΕΙΣ 

Τροποποίηση των ορίων του οικισμού Ωρωπού Ν. Αττι¬ 
κής που καθορίστηκαν με την με αριθμό 1028/Π- 
12/90 απόφαση του Νομάρχη Ανατ. Αττικής (Φ.Ε.Κ. 
538Δ/90). 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 9225 (1) 

Κήρυξη αναδασωτέας δημόσιας δασικής έκτασης και δά¬ 
σους εμβαδού εξακοσίων πενήντα (650) στρεμμάτων 
που καταστράφηκε από πυρκαϊά στη θέση «Ράχη» πε¬ 
ριφέρειας Κοινότητας Σκλίβανης Νομού Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις: 

α. Του Ν. 3200/1955 «Περί διοικητικής αποκεντρώ- 


σεως», όπως τροποποιήθηκε και συμπληρώθηκε μεταγε¬ 
νέστερα με το Ν.Δ. 532/1970. 

β. Του Ν. 998/1979 «Περί προστασίας των Δασών και 
των δασικών εν γένει εκτάσεων της χώρας» και συγκεκρι¬ 
μένα: 

Του άρθρου 38 παράγρ. 1 και 

Του άρθρου 41 παράγρ. 1 και 3 

2. Τις διαταγές του Υπουργείου Γεωργίας: 

α. Με αριθμό 160417/1180/8.7.1980 και 

β. Με αριθμό 182447/3049/24.9.1980. 

3. Τη με αριθμό ΔΥ/14.9.1993 αναφορά και σχετική αυ¬ 
τοψία του Δασοπόνου Ιωάννη Πάντου, με την οποία προ- 
τείνεται η κήρυξη ως αναδασωτέας της αναφερόμενης 
στο θέμα δημόσιας δασικής έκτασης. 

4. Την με αριθμό 18428/1.7.1992 απόφαση του Νο¬ 
μάρχη Ιωαννίνων, «περί ανάθεσης ασκήσεως αρμοδιοτή¬ 
των Νομάρχη, αποφασίζουμε: 

Κηρύσσουμε αναδασωτέα, με σκοπό να επανέλθει στην 
προτέρα της κατάσταση με φυσική αναγέννηση, την δη¬ 
μόσια δασική έκταση και δάσος, εμβαδού εξακοσίων πε¬ 
νήντα (650) στρεμμάτων που καταστράφηκε από πυρκαϊά 
την 1 η και 14η Αυγούστου 1993, βρίσκεται στη θέση Ράχη 
περιφέρειας Κοινότητας Σκλίβανης Νομού Ιωαννίνων και 
απεικονίζεται στο συνυμμένο απόσπασμα χάρτη με κλί¬ 
μακα 1:20.000, το οποίο αποτελεί αναπόσπαστο μέρος 
της παρούσας απόφασης. 

Η έκταση έχει όρια: 

Ανατολικά: Με δημόσια δασική έκταση και δάσος Σκλί¬ 
βανης 

Δυτικά: Με δημόσια δασική έκταση Σκλίβανης και Κοι¬ 
νοτική δασ. έκταση Αγ. Τριάδας 

Βόρεια: Ομοίως. 

Νότια: Με δημόσια δασική έκταση Σκλίβανης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 17 Σεπτεμβρίου 1993 

Με εντολή Νομάρχη 
Ο Δασάρχης Ιωαννίνων 
ΔΗΜΗΤΡΙΟΣ ΜΠΑΛΤΟΓΙΑΝΝΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μελέτης αναθεώρησης του ρυμοτομικού σχεδίου 
των διατηρητέων περιοχών Κυριώτισσας - Μπαρμπού- 
τας - Παναγίας Δεξιάς - Κοντογεωργάκη του Δήμου 
Βέροιας (Ν. Ημαθίας) και καθορισμός χρήσεων και 
όρων και περιορισμών δομήσεως αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210 Α') «Γενικός Οικοδομι¬ 
κός Κανονισμός» και ειδικότερα το άρθρο 4 (παρ. 1) αυ¬ 
τού. 

β) Του άρθρου 29 Α' του Ν. 1558/1985 (ΦΕΚ 137 Α') 
«Κυβέρνηση και Κυβερνητικά όργανα». 

γ) Του Π.Δ. 161/84 (ΦΕΚ 54 Α') «Ανακατανομή αρμο¬ 
διοτήτων των Υπουργείων Πολιτισμού και Επιστημών και 
Χωροταξίας, Οικισμού και Περιβάλλοντος», και 
δ) Του Π. Δ/τος 358/1986 (ΦΕΚ 158 Α'), για τις αρμο¬ 
διότητες του Υπουργείου Βόρειας Ελλάδας. 

2. Τις αποφάσεις: 

α) Υ. 704/19.8.88 (ΦΕΚ 575 Β') του Πρωθυπουργού 
«Μετονομασία του Υπουργείου Βόρειας Ελλάδας σε 
Υπουργείο Μακεδονίας - Θράκης». 

β) Φ.31 /61132/6993/Π.Ε./4.3.77 (ΦΕΚ 266 Β') και ΔΙ- 
ΛΑΠ/Γ/2772/24295/2.4.79 (ΦΕΚ 464 Β') του Υπουρ¬ 
γείου Πολιτισμού «Περί χαρακτηρισμού περιοχής πόλεως 
Βέροιας ως χρηζούσης ειδικής κρατικής προστασίας» και 
«Περί επεκτάσεως των ορίων της χαρακτηρισμένης 
Εβραϊκής συνοικίας «Μπαρμπούτας» στη Βέροια», αντί¬ 
στοιχα. 

γ) Γ/983/25315/25.4.80 (ΦΕΚ 468 Β') του Υπουργείου 
Πολιτισμού «Περί χαρακτηρισμού περιοχής της Βέροιας 
ως ιστορικού διατηρητέου τόπου», και 
δ) Γ/1595/26.6.85 (ΦΕΚ 454 Β') του Υπουργείου Πολι¬ 
τισμού «Χαρακτηρισμός ως ιστορικού τόπου τμήματος της 
πόλης της Βέροιας που περικλείεται στα καθορισμένα 
από την ΕΠΑ όρια». 

3. Το έγγραφο 1168/31.7.1986 της 4ης Εφορείας Νε- 
ωτέρων Μνημείων. 

4. Την από 14.2.1992 εισήγηση - αιτιολογημένη έκθεση 
της Διεύθυνσης Πολιτισμού του Υπουργείου Μακεδονίας 
- Θράκης. 

5. Τις γνωμοδοτήσεις: 

α) 266/1991 του Δημοτικού Συμβουλίου Βέροιας, και 
β) 7, 8, 9,10,11,12, 13,14 και 17/1992, του Συμβου¬ 
λίου Χωροταξίας, Οικισμού και Περιβάλλοντος του Υπουρ¬ 
γείου Μακεδονίας - Θράκης. 

6. Το γεγονός ότι από την έκδοση του παρόντος Προε¬ 
δρικού Διατάγματος δεν προκαλείται δαπάνη εις βάρος 
του Κρατικού Προϋπολογισμού ή του Προϋπολογισμού 
του Δήμου Βέροιας. 

7. Τη γνωμοδότηση 450/1993 του Συμβουλίου Επικρά¬ 
τειας, με πρόταση του Υπουργού Μακεδονίας - Θράκης, 
αποφασίζουμε: 

Αρθρο 1 

Εγκρίνεται η μελέτη αναθεώρησης των διατηρητέων 
περιοχών της Βέροιας: «Μπαρμπούτας», «Κυριώτισσας», 


«Παναγίας Δεξιάς» και «Έλλης - Κοντογεωργάκη», όπως 
αυτές φαίνονται στα σχεδιαγράμματα Π-2,8, Π-2,9, Π- 
2,10, με κλίμακα 1:1000, που αντίτυπά τους δημοσιεύο¬ 
νται με το παρόν διάταγμα. 

Αρθρο 2 

Στις διατηρητέες περιοχές επιτρέπονται όλες οι χρή¬ 
σεις εφ’ όσον συμβιβάζονται με το ιστορικό περιβάλλον, 
κατοικία, διάσπαρτες τουριστικές και πολιτιστικές λει¬ 
τουργίες, υπηρεσίες, καταστήματα. Επιτρέπεται η εκτέ¬ 
λεση κοινωφελών έργων για την ίδρυση παιδικών - βρεφο¬ 
νηπιακών σταθμών, σχολείων και ενδεχομένως άλλων δη¬ 
μοτικών υπηρεσιών που αφορούν όλη την πόλη. 

Τέτοιες κοινωνικές χρήσεις επιτρέπεται να στεγασθούν 
σε αναστηλωμένα παραδοσιακά κτίρια, εξασφαλίζοντας 
παράλληλα τη διατήρησή τους και την εξυπηρέτηση της 
πόλης. 

Αρθρο 3 

ΕΙΔΙΚΟΣ ΠΟΛΕΟΔΟΜΙΚΟΣ ΚΑΝΟΝΙΣΜΟΣ 
ΓΕΝΙΚΟΙ ΟΡΟΙ ΔΟΜΗΣΗΣ 

Α. Τομείς συντελεστού δομήσεως (σ.δ.). 

1. Τομέας συντελεστού δομήσεως (σ.δ.) I 

Συντελεστής δομήσεως (σ.δ.) 2,2. 

2. Τομέας συντελεστού δομήσεως (σ.δ.) II 

Συντελεστής δομήσεως (σ.δ.) με την εξής κλιμάκωση: 

Για τα πρώτα 60 τ.μ. του εμβαδού των οικοπέδων συντε¬ 
λεστής δομήσεως (σ.δ.) 1,6 για τα επόμενα 60 τ.μ. συντε¬ 
λεστής δομήσεως (σ.δ.) 1,4 και για τα υπόλοιπα πέραν των 
120 τ.μ. συντελεστής δομήσεως (σ.δ.) 1,2. 

3. Τομέας συντελεστού δομήσεως (σ.δ.) IV 

Συντελεστής δομήσεως (σ.δ.) 0,8. 

Β. Τομείς ειδικών όρων δόμησης ΗΙ και Η2. 

Αρτιότητα: Τα οικόπεδα είναι άρτια εφ' όσον έχουν ελά¬ 
χιστο πρόσωπο δέκα μέτρα (ΙΟμ.) και ελάχιστο εμβαδόν 
διακόσια τετρ. μέτρα (200 τ.μ.) 

Κατά παρέκκλιση της προηγουμένης παραγράφου: 

1. Στον τομέα Η1 θεωρούνται άρτια τα οικόπεδα: α) Τα 
υφιστάμενα κατά την 23.3.67 με ελάχιστο πρόσωπο έξι 
μέτρα (6 μ.) και ελάχιστο εμβαδόν ογδόντα τετραγωνικά 
μέτρα (80 τ.μ.), β) Τα υφιστάμενα κατά την 9.6.1973 με 
ελάχιστο πρόσωπο οκτώ μέτρα (8 μ.) και ελάχιστο εμβα¬ 
δόν εκατόν πενήντα τετραγωνικά (150 τ.μ.). 

2. Στον τομέα Η2 θεωρούνται άρτια τα οικόπεδα: 

α) Τα υφιστάμενα κατά την 23.3.1967 με ελάχιστο πρό¬ 
σωπο οκτώ μέτρα (8 μ.) και ελάχιστο εμβαδόν εκατόν εί¬ 
κοσι τετραγωνικά μέτρα (120 τ.μ.) 

β) Τα υφιστάμενα κατά την 9.6.1973 με ελάχιστο πρό¬ 
σωπο οκτώ μέτρα (8 μ.) και ελάχιστο εμβαδόν διακόσια τε¬ 
τραγωνικά μέτρα (200 τ.μ.) 

3. Και στους τομείς Η1, Η2 είναι άρτια τα οικόπεδα που 
υπάγονται στις διατάξεις του άρθρου 6 του Ν. 1577/ 
85. 

Ανεξάρτητα του τομέα ορίζουμε: 

- Η τοποθέτηση των κτιρίων γίνεται σύμφωνα με τον Ν. 
1577/85. Η ΕΠΑΕ μπορεί να μεταβάλει τη θέση της οικο¬ 
δομής ή των οικοδομών μέσα στο οικόπεδο, εφ’ όσον 
αυτό κριθεί απαραίτητο για λόγους γειτνιάσεως με μνη¬ 
μεία ή διατηρητέα κτίσματα, συνθέσεως των όγκων σε 
σχέση με τα όμορα και γενικότερα διατηρήσεως του χαρα¬ 
κτήρα του περιβάλλοντος. 

- Μέγιστο ποσοστό καλύψεως εβδομήντα τοις εκατό 
(70%) του εμβαδού των οικοπέδων. 

- Μέγιστος αριθμός ορόφων δύο (2). 

- Μέγιστο επιτρεπόμενο ύψος χτίσματος επτά και πε¬ 
νήντα μέτρα (7,50 μ.) 

-Το ελάχιστο ελεύθερο ύψος ορόφου χώρων κύριας 
χρήσης ορίζεται σε δύο και εβδομήντα μέτρα (2,70 μ.) και 
των ισογείων καταστημάτων σε τρία μέτρα (3 μ.) 

Οι βοηθητικοί χώροι πρέπει να έχουν ελεύθερο ύψος 
τουλάχιστον δύο και είκοσι μέτρα (2,20 μ.). 

- Επιβάλλεται η κατασκευή στέγης ύψους το πολύ δύο 
μέτρα (2,00 μ.) με μέγιστη κλίση τριάντα πέντε τοις εκατό 
(35%). 

Η στέγη επιτρέπεται να κατασκευασθεί πάνω από το 
μέγιστο επιτρεπόμενο ύψος των κτιρίων. 

- Απαγορεύεται η κατασκευή ορόφων σε εσοχή (ρετιρέ) 
στην πρόσοψη των κτιρίων. 

- Απαγορεύεται η κατασκευή κτιρίων επί υποστηλωμά- 
των (ΡΙΕΟΤΕ5). 

Για την επισκευή και αποκατάσταση χαρακτηρισμένων 
διατηρητέων κτιρίων χορηγείται οικοδομική άδεια, έστω 
και αν οι εργασίες αντιβαίνουν στις διατάξεις του παρό¬ 
ντος κανονισμού και του ΓΟΚ, ως προς το ύψος, την κά¬ 
λυψη, τον αριθμό των ορόφων, το συντελεστή δομήσεως 
κ.λ.π. Διατηρούνται ακόμη υιστάμενα ανοίγματα και προε¬ 
ξοχές στέγης προς ακάλυπτους χώρους γειτονικών οικο¬ 
πέδων. 

Άρθρο 4 

ΕΙΔΙΚΟΙ ΑΡΧΙΤΕΚΤΟΝΙΚΟΙ ΟΡΟΙ ΔΟΜΗΣΗΣ 

1 ,α. Η επικάλυψη της στέγης γίνεται υποχρεωτικά με 
Βυζαντινά ή Ρωμαϊκά κεραμίδια. 

β. Η προεξοχή της στέγης από το περίγραμμα του κτι¬ 
ρίου είναι από μηδέν εξήντα (0,60) έως μηδέν ογδόντα μέ¬ 
τρα (0,80 μ.) και πρέπει να κατασκευάζεται από ξύλο και ν’ 
ακολουθεί την κλίση της στέγης. 

2. Λειτουργικές προεξοχές στις όψεις των ορόφων επι¬ 
τρέπονται και έξω από την οικοδομική γραμμή μετά από 
έγκριση της ΕΠΑΕ, εφόσον αποτελούν μορφολογικό στοι¬ 
χείο της σύνθεσης. Το μέγιστο πλάτος αυτών δεν μπορεί 
να ξεπερνά το δέκα τοις εκατό (10%) του πλάτους του 
δρόμου με ανώτερο όριο μηδέν εβδομήντα μέτρα (0,70 μ.) 
και δεν μπορεί να είναι λιγότερο των μηδέν πενήντα μέτρα 
(0,50 μ.) 

Τέλος δεν επιτρέπεται η κατασκευή τους σε ύψος μι¬ 
κρότερο των τριών μέτρων (3 μ.) από την διαμορφωμένη 
επιφάνεια του δρόμου. 

Όπου κατασκευάζονται φουρούσια, θα ακολουθούν τα 
παραδοσιακά πρότυπα (ξύλινα ή σιδερένια συμπαγούς 
διατομής ή επένδυση του φορέα με πηχάκι και επίχρισμα). 

3. Απαγορεύεται η κατασκευή εξωστών στις κύριες 
όψεις των κτιρίων. Ημιυπαίθριοι χώροι επιτρέπονται στις 
προσόψεις μόνο όταν υπάρχει προκήπιο ή γίνεται υποχώ¬ 
ρηση τουλάχιστον τριών μέτρων (3 μ.) από την οικοδομική 
γραμμή στην τοποθέτηση του χτίσματος. Δεν επιτρέπεται 
να καταλαμβάνουν όλο το μήκος της όψεως, και το μήκος 
τους δεν μπορεί να είναι μικρότερο των δυόμιση μέτρων 
(2,5 μ.). Όπου επιτρέπεται η κατασκευή εξωστών τα κι¬ 
γκλιδώματα να είναι ξύλινα ή σιδερένια με συμπαγή δια- 
τομή. 

4. α. Τα ανοίγματα θυρών και παραθύρων θα κατα¬ 
σκευάζονται με τονισμένο τον κατακόρυφο άξονα με ανα¬ 
λογίες διαστάσεων πλάτους προς ύψος περίπου 1:2. Οι 
προσθήκες των καταστημάτων πρέπει να διαιρούνται με 
κατακόρυφα στοιχεία σε επιμέρους ανοίγματα με τις πα¬ 
ραπάνω αναφερόμενες αναλογίες. 

β. Ανοίγματα κοντά στα άκρα του κτιρίου που είναι σε 


επαφή με όμορες ιδιοκτησίες απαγορεύονται. 

γ. Το συνολικό εμβαδόν των ανοιγμάτων στην πρόσοψη 
δεν θα ξεπερνά το τριάντα τοις εκατό (30%) του συνολι¬ 
κού εμβαδού της όψης με εξαίρεση χτίσματα των οποίων 
το ισόγειο έχει χρήση καταστήματος όπου το όριο δεν θα 
ξεπερνά το πενήντα τοις εκατό (50%). 

5. Τα υλικά των όψεων θα εναρμονίζονται με το ιστορικό 
περιβάλλον και θα εντάσσονται διακριτικά. Τα εξωτερικά 
κουφώματα και τα εξώφυλλα θα είναι ξύλινα. Αν χρησιμο¬ 
ποιηθεί λιθοδομή αυτή θα κατασκευάζεται από πωρόλιθο 
και θα έχει ουσιαστικό πάχος τουλάχιστον δέκα πέντε 
εκατοστών (15 ΟΜ) δομουμένη κατά τον παραδοσιακό 
τρόπο (με ξυλοδεσιές, ανώφλια, γωνίες). 

Απαγορεύεται η χρήση υλικών απομίμησης των παρα¬ 
πάνω επιτρεπομένων υλικών. 

6. Απαγορεύεται η τοποθέτηση κινητών προστεγασμά¬ 
των (τέντες) και φωτεινών επιγραφών. Επιτρέπεται μόνο η 
τοποθέτηση απλών μικρών ελληνικών επιγραφών με μή¬ 
κος όχι μεγαλύτερο από το πλάτος του ανοίγματος στο 
οποίο αντιστοιχούν, μετά από έγκριση της ΕΠΑΕ. 

7. Γ ια τον χρωματισμό των τοίχων θα χρησιμοποιούνται 
υδατοδιαλυτά χρώματα με παραδοσιακές αποχρώσεις της 
αρχιτεκτονικής της Βέροιας και θα υποβάλλεται μελέτη 
χρωματικής οργάνωσης των εξωτερικών τοίχων. 

8. Στο περίγραμμα των προαιρετικών ή υποχρεωτικών 
ακαλύπτων χώρων στην πρόσοψη των οικοπέδων διατη¬ 
ρούνται οι υφιστάμενοι περιβολότειχοι και εφ’ όσον κατα¬ 
σκευάζονται νέοι θα πρέπει να είναι πωρόλιθος πάχους 
τουλάχιστον πενήντα εκατοστά (50 ΟΜ) με ξυλοδεσιές 
ύψους μεταξύ ενός μέτρου (1,00 μ.) και δυόμιση μέτρων 
(2,50 μ.). 

9. Στην περίπτωση εγκατάστασης ηλιακών θερμοσιφώ¬ 
νων αυτοί θα τοποθετούνται επί της στέγης και δεν θα 
προεξέχουν από αυτήν. 

10. θα τοποθετούνται υποχρεωτικά κεντρικές κεραίες 
ανά χτίσμα. 

11. Αποκαθίσταται η αρχική στάθμη των δρόμων και η 
επίστρωση με καλντερίμι, ενώ γίνεται πρόβλεψη κεκλιμέ¬ 
νων επιπέδων στους ελεύθερους χώρους, ώστε να είναι 
δυνατή η κίνηση αναπήρων, νηπίων κ.α. 

12. Κάθε εργασία υποδομής των Οργανισμών Κοινής 
Ωφέλειας (ΔΕΗ, ΟΤΕ κ.λ.π.) επιβάλλεται να είναι υπόγεια. 

13. Η τοποθέτηση των μετρητών ηλεκτρικού ρεύματος, 
όπως και κάθε άλλου στοιχείου των παροχών των Οργανι¬ 
σμών Κοινής Ωφελείας, επιβάλλεται να γίνεται σε θέση 
που δεν προβάλλεται στους κοινόχρηστους χώρους. 

Άρθρο 5 

ΓΕΝΙΚΕΣ ΔΙΑΤΑΞΕΙΣ 

1. α. Πριν από την έκδοση αδείας ανεγέρσεως νέας οι¬ 
κοδομής, επισκευής, αποκαταστάσεως, προσθήκης ή κα¬ 
τασκευής έργων ή εργασιών απαιτείται η γνωμοδότηση 
της ΕΠΑΕ και η έγκριση από την αρμόδια υπηρεσία του 
Υπουργείου Μακεδονίας - Θράκης. 

β) Γ ια τα κηρυγμένα από το Υπουργείο Πολιτισμού κτί¬ 
ρια απαιτείται η έγκριση και από την αρμόδια Υπηρεσία 
του Υπουργείου Πολιτισμού. 

γ) Επί των επεμβάσεων στον άμεσο περιβάλλοντα χώρο 
των Βυζαντινών Μνημείων απαιτείται γνωμοδότηση από 
την Αρμόδια Εφορεία Βυζαντινών Αρχαιοτήτων. 

2. Η επιλογή των αρχιτεκτονικών στοιχείων που αναφέ- 
ρονται στα άρθρα του παρόντος Π. Διατάγματος, η ογκο¬ 
μετρική διαμόρφωση του χτίσματος, η τυπολογική και 

μορφολογική σύνθεση των κατόψεων και των προσόψεων 
υπόκειται στην κρίση της ΕΠΑΕ, η οποία μπορεί να επιφέ¬ 
ρει τροποποιήσεις και απαγορεύσεις προκειμένου να 
ενταχθεί το κτίριο στο άμεσο περιβάλλον του. 

Συγκεκριμένα η Επιτροπή μπορεί να καθορίσει τη θέση 
και το πλάτος των αρχιτεκτονικών προεξοχών, να επιβάλει 
τη δημιουργία περασμάτων (στοών) ή ημιυπαιθρίων χώρων 
στο σώμα του κτιρίου. Ακόμη μπορεί να επιβάλει την διαί¬ 
ρεση ή κλιμάκωση των όγκων του κτιρίου. 


Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Μακεδονίας - Θράκης αναθέτουμε την 
δημοσίευση και εκτέλεση του παρόντος διατάγματος. 
Αθήνα, 20 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ 

ΑΠΟΦΑΣΕΙΣ ζ. Την από 2.9.93 γνωμοδότηση ΣΧΟΠ (συνεδρία 27η - 


Α ριθ, 15349/Π-420/93 (3) 

Τροποποίηση των ορίων του οικισμού Ωρωπού Ν. Αττικής 
που καθορίστηκαν με την με αριθμό 1028/Π-12/90 
απόφαση του Νομάρχη Ανατ. Αττικής (Φ.Ε.Κ. 538Δ/ 
90). 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

α. Το Φ.Ε.Κ. 538Δ/90, στο οποιό δημοσιεύθηκε η με 
αριθμό 1028/Π-12/90 απόφαση Νομάρχη Αν. Αττικής με 
θέμα: Καθορισμός ορίων και περιορισμών δόμησης και κα- 
τηγοριοποίηση του οικισμού Ωρωπού και Κοινότητας 
Ωρωπού Ν. Αττικής και το τοπογραφικό διάγραμμα που 
συνοδεύει αυτήν σε κλ. 1:2.000. 

β. Την από 27.4.93 αίτηση Ευτυχίας Λαζαρόγγονα που 
μας διαβιβάστηκε από το γραφείο Νομάρχου Αν. Αττικής 
με το με αριθμό 777/93 έγγραφο Νομαρχίας Αν. Αττικής. 

γ. Το Φ.Ε.Κ. 542Δ/16.12.77, στο οποίο δημοσιεύθηκε 
η υπ’ αριθ. 44869/3233/77 απόφαση Νομάρχη Αν. Αττι¬ 
κής με θέμα: Περί διευθετήσεως των ορίων του παλαιού 
Ωρωπού Αττικής, Διαμερ. Αν. Αττικής ο οποίος υπάρχει 
νόμιμα πριν από το έτος 1923. 

δ. Το τοπογραφικό σκαρίφημα που συνοδεύει την 
έκεθση της επιτροπής καθορισμού των ορίων και εγκρί- 
θηκε με την απόφαση που δημοσιεύθηκε στο Φ.Ε.Κ. 
542Δ/77. 

ε. Το από 5.4.93 τοπογραφικό διάγραμμα Μηχ/κού Αν- 
δρέα Μιχ. Μπαρδάνη. 

στ. Το από 19.3.93 ακριβές αντίγραφο κτηματογραφι- 
κών στοιχείων διανομής του 1927 της Περιοχής Ωρωπού. 

ε. Την από 4.8.93 εισήγηση γρ. Ε.Π.Α. Αγ. Παρασκευής 
προς το Συμβούλιο ΥΠΕΧΩΔΕ Αν. Αττικής. 


πράξη 4η), αποφασίζουμε: 

Άρθρο Ιο 

Τροποποιείται το όριο του οικισμού που καθορίστηκε με 
την 1028/Π-12/90 απόφαση Νομάρχη Αν. Αττικής, όπως 
φαίνεται στο χάρτη που συνοδεύει την παρούσα απόφαση 
σε κλ. 1:2.000. 

Άρθρο 2ο 

Τροποποιείται η παράγραφος II της με αριθμό 1028/Π- 
12/90 απόφασης Νομάρχη Αν. Αττικής ως ακολούθως: 

Το όριο του οικισμού καθορίζεται από την τεθλασμένη 
γραμμή 1,2, 3.. 49, 50, 51,52 (καμπύλη κατά μή¬ 

κος του ρέμματος) 53, 54, 55, 56 και την τεθλασμένη 
γραμμή 57 (Νοτιοδυτικό όριο ιδιοκτησίας Πέτρου Γεωργα- 
ντή) 58, 59,., 71,72 (Βορειο-Ανατολικό όριο ιδιοκτη¬ 

σίας όμορης προς ανατολάς της ιδιοκτησίας Γεωργίου Λά- 
ψαρη) και 73 (Νότιο ανατολικό όριο ιδιοκτησίας όμορης 
προς ανατολάς της ιδιοκτησίας Γεωργίου Λάψαρη). 

Κατά τα λοιπά ισχύει η με αριθμό 1028/Π-12/90 από¬ 
φαση Νομάρχη Αν. Αττικής. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού ή κοινοτικού προϋπολογι¬ 
σμού. 

Η ισχύς της απόφασης αυτής άρχεται από τη δημο¬ 
σίευσή της σε Φ.Ε.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 10 Σεπτεμβρίου 1993 
Ο Νομάρχης 

ΕΥΑΓΓ. ΧΑΡΑΛΑΜΠΙΔΗΣ 

